ન્યુ યોર્કઃ ઇન્ટરનેશનલ રિલિજિયસ ફ્રીડમ-આંતરરાષ્ટ્રીય ધાર્મિક સ્વતંત્રતા વિશે સૌપ્રથમ વાર યોજાયેલા પરિસંવાદમાં સાધ્વી ભગવતી સરસ્વતીએ પ્રવચન આપ્યું હતું. ગ્લોબલ ઇન્ટરફેઇથ ડબ્લ્યુએએસએચ એલાયન્સના સેક્રેટરી જનરલ અને હૃષીકેશના પરમાર્થ નિકેતનમાં ડિવાઇન શક્તિ ફાઉન્ડેશનનાં પ્રેસિડન્ટ સાધ્વી ભગવતી સરસ્વતીને યુએસ સ્ટેટ ડિપાર્ટમેન્ટના સૌપ્રથમ આંતરરાષ્ટ્રીય ધાર્મિક સ્વાતંત્ર્ય વિશે યોજાયેલા પરિસંવાદમાં આમંત્રણ આપવામાં આવ્યું હતું. સેક્રેટરી માઇક પોમ્પિયો અને એમ્બેસેડર સામ બ્રાઉબેક દ્વારા આયોજિત આ પરિસંવાદ ત્રણ દિવસની ઉચ્ચ કક્ષાની સમિટ હતી, જેમાં સરકારી અગ્રણીઓ અને દુનિયાભરના સામાજિક સંસ્થાઓના અગ્રણીઓને આમંત્રણ આપવામાં આવ્યું હતું.